b"\n_START_ARTICLE_\nStano \xc5\xbderjal\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani osnovni \xc5\xa1oli v rojstnem kraju je obiskoval ve\xc4\x8derne te\xc4\x8daje v Trstu. Zaposlil se je v tr\xc5\xbea\xc5\xa1kem arzenalu, kjer je delal 40 let do upokojitve 1976. Leta 1931 je pri\xc4\x8del igrati v boljunski godbi pri kateri je igral na ve\xc4\x8d instrumentov. Po letu 1945 je pel v doma\xc4\x8dem pevskem zboru. Ustanovil je Mlado godbo in z njo nastopal v letih 1950-1954. Leta 1960 pa je ustanovil glasbeno skupino Veseli godci, ter bil vrsto let animator pustnih prireditev v Boljuncu. Za godbo na pihala je priredil ve\xc4\x8d starih val\xc4\x8dkov ter uglasbil in napisal besedilo za popevko, ki so jo izvajali na Festivalu tr\xc5\xbea\xc5\xa1ke popevke in na Radiu Trst A. Kot humorist je od 1955 nastopal v humoristi\xc4\x8dnih oddajah Radia Trst A. Ukvarjal se je tudi s slikarstvom. Razstavljal je na ve\xc4\x8d skupinskih razstavah, samostojno pa v Arzenalu, Boljuncu, Treb\xc4\x8dah, v galeriji Tavolozza d'oro v Trstu in drugod."